b'\n_START_ARTICLE_\nKarl Te\xc3\xa4r\n_START_PARAGRAPH_\nKarl Johannes Te\xc3\xa4r (1. aprill 1903 Vilsandi \xe2\x80\x93 23. juuli 1945 Stockholm) oli eesti laevaehitaja ja meremees, kauges\xc3\xb5idukapten._NEWLINE_Ta oli muuhulgas kolmemastilise mootorpurjeka "Jaen Te\xc3\xa4r" ehitaja._NEWLINE_1942. aasta s\xc3\xbcgisest oli ta oma venna, Kuressaare lossihoovis kommunistide poolt m\xc3\xb5rvatud kauges\xc3\xb5idukapten Julius Te\xc3\xa4ri (1889\xe2\x80\x931941) j\xc3\xa4rel J. Te\xc3\xa4ri Eramerekooli juht Saaremaal._NEWLINE_5. \xc3\xbclemaailmsete vilsandlaste p\xc3\xa4evade raames 2001 avati Papissaare sadamas m\xc3\xa4lestuskivi tekstiga: "1881\xe2\x80\x931940 ehitati Papisaares 36 purjelaeva. Viimased olid mootorpurjekad Oskar 1937, Juhan 1938, Juuni 1940. M\xc3\xa4lestusse j\xc3\xa4\xc3\xa4vad kaptenid Jaen Te\xc3\xa4r, Julius Te\xc3\xa4r ja Karl Te\xc3\xa4r. Navigare necesse est"._NEWLINE_Ta oli Jaan Te\xc3\xa4ri poeg, \xc3\xbcheksas laps.'